Procurorul de caz a finalizat ancheta în cazul crimei de pe strada Bacovia, din octombrie 2023. În urma cercetărilor, dosarul morții lui Florin Tamba a fost clasat, iar cei doi suspecți au fost declarați nevinovați.
Florin Tamba, zis Buză, a fost ucis în seara zilei de vineri, 12 octombrie 2023, cu mai multe lovituri de cuțit, după o altercație cu membrii unei familii de comercianți de aur, de pe strada Bacovia, din municipiul Bacău.
Tamba s-a dus băut, însoțit de alte persoane, dar nu înainte să-și anunțe vizita pe rețelele de socializare (detalii AICI). Au încercat să intre în imobil, iar în altercația care a urmat, "Buză" a fost înjunghiat mortal.
Ancheta a fost preluată de un procuror de la Parchetul de pe lângă Tribunalul Bacău. După cinci luni de cercetări, procurorul a clasat dosarul. Potrivit ordonanței de clasare, unul dintre suspecți a fost exonerat de acuzația de omor, întrucât nu el a fost autorul faptei. Al doilea suspect, cercetat pentru omor calificat, a fost declarat nevinovat, fiind considerat în legitimă apărare.
Fapt mai puțin cunoscut, a fost cercetat și mortul, Florin Tamba, pentru violare de domiciliu și portul sau folosirea fără drept de obiecte periculoase. Cele două acuzații au fost clasate, deoarece suspectul a decedat.
Clasarea acuzațiilor în cazul crimei de pe Bacovia poate fi contestată la procurorul ierarhic superior și, ulterior, la instanța de judecată.